Tervetuloa Jerusalem studioon!
Kuukausia kestäneiden valmistelujen jälkeen -
Irakin armeija ja kurdien peshmerga- joukot aloittivat operaation -
Mosulin valtaamiseksi Isisiltä.
Mosul on Isisin tärkeimpiä linnakkeita Irakissa.
Siellä Isisin johtaja Abu Bakr al-Baghdadi julisti kalifaatin -
vuonna 2014.
Tästä operaatiosta keskustelevat tänään -
tohtori Efraim Kam kansallisen turvallisuuden tutkimuskeskuksesta, -
analyytikkomme Amir Oren -
ja tohtori Nir Boms Tel Avivin yliopiston Moshe Dajan -keskuksesta.
Amir, mitä Mosulissa tapahtuu tällä hetkellä?
Mainitsitte kuukausia kestäneet valmistelut.
Republikaanien presidenttiehdokas Donald Trump -
kritisoi Obamaa siitä, ettei vihollista yllätetty, -
vaan aikeet paljastettiin etukäteen.
Se ei kuitenkaan ole tärkeintä.
Tottakai Isis tiesi, että Mosulin taistelu tulisi, -
ja että sen jälkeen tulee vieläkin suurempi taistelu Raqqasta.
Mosul on kahden erillisen taistelun yhteyspiste.
Toinen niistä on Isisin vastainen sota, -
ja tämä on ehkä lopun alkua Isisille sellaisena kuin sen nyt tunnemme.
Toinen taistelu koskee Irakin tulevaisuutta.
Liittouma on hajanainen, -
ja sen jäsenet sotivat joskus toisiaankin vastaan.
Nyt tämä taistelu on kuin suoraan toisesta maailmansodasta: -
ensin saarto -
ja sitten väsyttämällä hitaasti kohti keskustaa.
Tohtori Kam, operaation suunnitteluvaiheessa -
useat eri ryhmät, hallinnot ja armeijat keskustelivat siitä, -
miten operaatio olisi parasta toteuttaa.
Operaatiossa on mukana useita osapuolia.
Yksi niistä on sunniryhmä, ja myös peshmergat ovat sunneja.
Myös Turkki tahtoo mukaan, vaikka irakilaiset vastustavat sitä.
Mukana ovat myös Irakin hallinto sekä Iranin tukemat šiiajoukot, -
jotka haluaisivat yksin hallita kaupunkia -
ja toimia yhteistyössä vain irakilaisten kanssa.
Miten tämä mutkikas dynamiikka toimii -
ja miten kaupunki saadaan vallattua?
Tämän operaation suunnittelu oli vaikeaa.
Vaikein ongelma on valloittaa 1―3 miljoonan asukkaan kaupunki.
Kaupunkiin täytyy päästä sisälle.
Ilmaiskut, joita Venäjä tekee Syyriassa, eivät ole tehokkaita.
Ilmaiskuissa kuolee paljon syyttömiä siviilejä, -
kuten Gazassakin.
Mosul on Lähi-idän mittakaavassa hyvin suuri kaupunki, -
ja siviilejä, jotka eivät osallistu taisteluun, kuolee paljon.
Vaihtoehtoinen tapa on maajoukkojen hyökkäys.
Amerikkalaiset, Irakin armeija ja kurdit eivät mielellään tee sitä, -
koska siinä kaatuisi paljon sotilaita.
Isis on valmistautunut puolustamaan Mosulia -
siitä lähtien kun se valtasi kaupungin kaksi vuotta sitten.
Miten kaupunki vallataan tappamatta siviilejä?
Isis käyttää varmasti -
kaupungin väestöä ihmiskilpinä.
Se taitaa olla tämän operaation suurin ongelma.
Juuri tästä on puhunut myös tohtori Boms.
YK:n ihmisoikeusjärjestöt ja muut humanitääriset järjestöt -
järjestelevät 50 000 telttaa Mosulin ulkopuolelle -
kaupungin 1,5 miljoonaista väestöä varten.
Pakenevien määrää on vaikea ennakoida.
Tähän mennessä 6000 on lähtenyt kaupunkia ympäröivistä kylistä.
Miten nämä järjestöt vastaavat tähän vaikeaan haasteeseen, -
kun vastassa on järjestö, -
joka ei välitä siviileistä vaan vain ideologiastaan?
Isis ei muuta tapojaan.
Toivottavasti eloonjääneet pääsevät telttoihin.
Valitettavasti tällaisia telttoja on ympäri Lähi-itää.
Tulevaisuuden näkymät ovat huolestuttavat.
Olemme kuulleet Isisin tekemistä verilöylyistä ja kidutuksista.
Isis on tappanut vammaisia lapsia.
He eivät selvästikään aio armahtaa ketään.
Järkyttävät tapahtumat siis jatkuvat, mutta sitten koittaa uusi päivä.
Se uusi päivä osoittaa sen, -
että amerikkalaiset ovat oppineet läksynsä 13 vuoden takaa.
Vuonna 2003 he suistivat vallasta Saddamin -
ja valloittivat Bagdadin.
Sitten presidentti Bush allekirjoitti sopimuksen, ja tehtävä oli suoritettu.
Oikeasti tehtävä alkoi vasta, kun Irakin armeija voitettiin.
Tämän "neljännen vaiheen" he nyt ymmärtävät.
Neljäs vaihe alkaa, kun vihollinen on kukistettu ja alue miehitetty, -
ja hallintoa aletaan järjestää ja maata vakauttaa, -
puhumatta kuitenkaan "kansakunnan rakentamisesta".
Mosulissa se on erittäin vaikeaa sen pirstaleisuuden vuoksi.
Irakin hallinto on riippuvainen monista eri joukoista, -
Irakin armeijasta, terrorinvastaisesta palvelusta, -
poliisista, puolisotilaallisista joukoista, Iranin tukemista joukoista -
ja peshmergasta.
Amerikkalaisten tavoite on Mosulin miehitys ja Isisin kukistaminen -
vahingoittamatta Irakin hallintoa.
Tohtori Kam, mitä mieltä olette tästä?
Noin 30 000 miestä kurdien peshmergasta marssii Mosuliin -
Irakin armeijan kanssa.
Mosulissa on saarrettuna noin 8000 Isis-taistelijaa.
Millainen merkitys tällä taistelulla on?
Miten verinen siitä tulee?
Muun muassa Fallujassa on raportoitu -
Irakin armeijan ja sen militioiden hirmuteoista.
Onko tämä taistelu erilainen siviilejä kohtaan?
Yritetäänkö iskut kohdistaa tarkemmin itse taistelijoihin?
Mainitsen kaksi seikkaa.
Miten tehokkaita Irakin turvallisuusjoukot ovat?
He epäonnistuivat täysin kaksi ja puoli vuotta sitten -
ennen kuin Isis valtasi Mosulin.
Amerikkalaisraportin mukaan -
muutama päivä ennen kuin Isis miehitti Mosulin, -
Irakin armeijan viisi divisioonaa romahti täysin.
Siitä miehitys alkoi.
Mitä on tehty kahden viime vuoden aikana -
Irakin turvallisuusjoukkojen tehokkuuden parantamiseksi?
Ne ovat ehkä paremmat kuin silloin, mutta kukaan ei tiedä, miten paljon.
Toinen kysymys on, mitä tapahtuu taistelujen aikaan ja sen jälkeen.
Sunnit ja šiiat vihaavat toisiaan.
Isis tappaa niin monta šiiaa kuin vain suinkin pystyy -
ennen taistelua, taistelun aikaan ja sen jälkeen.
Se on Isisin toimintapa.
Isis ei ole kasvissyöjä, se tappaa aina kun mahdollista.
Onko se myös psykologista sodankäyntiä?
Se on sen strategia.
Entä jos operaatio onnistuu? Uskonkin sen onnistuvan.
Irakin armeijasta suurin osa on šiioja, -
ja lisäksi operaatioon osallistuu puolisotilaallisia šiiajoukkoja.
Mitä he tekevät Mosulin sunniväestölle?
Tämä on kuin šakkipeliä.
Isis hyökkäsi Kirkukiin kääntääkseen huomion pois Mosulista.
Nyt joukkojen on palattava Kirkukiin -
vapauttamaan niitä kaupunginosia, -
jotka Isis miehitti ainakin hetkeksi.
Yleensä pelataan useita šakkipelejä samaan aikaan.
Yksi šakkimestari kiertää pelaamassa useita pelejä amatöörejä vastaan.
Tämä on sen sijaan yksi ainoa peli, jossa on useita pelaajia.
Sitä on vaikea organisoida, koska intressejä on monenlaisia -
jo ennen taistelua ja varsinkin sen jälkeen.
Kuka Mosulia sitten hallitsee?
Mitä tapahtuu Mosulin lähialueille, -
ja kuka hyötyy kaupungin jälleenrakentamisesta?
Monet yhtiöt eri puolilla maailmaa ovat valmiita osallistumaan siihen.
Tarjolla on valtavia mahdollisuuksia.
Jotkut hyötyvät siitä, kuten kurdialueiden öljystäkin.
Aleppon ja Mosulin tapahtumat -
liittyvät tietysti toisiinsa. Mosulin taistelu on taistelu Irakista.
Toimijat ovat pitkälti samat.
Tämä on omituinen "halukkaiden koalitio".
Kurdit ovat tavanneet ensimmäistä kertaa virallisesti -
Irakin pääministeriä.
Šiiat ja sunnit tekevät yhteistyötä, -
ja kurdit osittain hyväksyvät Turkin mukaan, -
vaikka ne muualla taistelevat keskenään.
Kaikilla on omat intressinsä.
Turkkilaisia on 120 000. Osa heistä on šiialaisia.
Iranilaiset jahtaavat myös heitä samoin kuin joitakin kurdeja.
On siis selvää, että Mosulin taistelun jälkeen -
nämä konfliktit heräävät jälleen.
Ennen kuin yhtiöt tulevat Irakiin tai Syyriaan, -
on varmistauduttava siitä, -
että paikka on kypsä sovinto- prosessille ja uudelleenjärjestelylle.
Muuten ensimmäistä Mosulin taistelua seuraa toinen ja kolmas.
Tohtori Kam, Mosulin operaatiossa on mukana monia eri ryhmiä.
Tilanne on omituinen, kuten tohtori Boms juuri kertoi.
Monet eri ryhmät yrittävät päästä pelissä voitolle.
Niiden tavoitteet Mosulin suhteen -
ovat keskenään ristiriidassa.
Voivatko ne kaikki sulautua yhteen niin hyvin, että voitto on mahdollinen?
Tohtori Boms mainitsi kaksi tärkeää toimijaa, Iranin ja Turkin.
Irakin hallinto ja amerikkalaiset eivät tahdo niitä mukaan.
Iran ja Turkki vaativat kuitenkin mukaanpääsyä.
Iran on tärkeä tekijä Irakissa varsinkin USA:n vetäydyttyä sieltä.
Iran haluaa puuttua tähän peliin, sillä se katsoo tulevaisuuteen.
Iran tukee Irakin šiiojen puolisotilaallisia joukkoja.
Irakin hallinto ei halua Iranin puuttuvan peliin, -
ja sama koskee vähemmässä määrin Turkkia.
Turkki haluaa mukaan nujertaakseen Irakissa toimivat kurdijoukot, -
kuten PKK:n.
Sitä amerikkalaiset eivät halua.
Turkilla on kuitenkin tärkeitä intressejä Pohjois-Irakissa.
Pelissä on suuria toimijoita kuten Irakin armeija ja kurdijoukot, -
mutta lisäksi kaksi muutakin toimijaa, Iran ja Turkki.
Pelissä on liian monta pelaajaa, ja lopputulosta on vaikea tietää.
Presidentti Erdogan sanoi hiljattain, -
että Aleppo ja Mosul kuuluivat ennen Osmanien valtakuntaan, -
ja Kemal Atatürk luovutti nämä tärkeät turkkilaiskaupungit -
Lausannen kokouksessa vuonna 1923.
Hän sanoi palauttavansa ne kaupungit turkkilaisille.
Onko se taktinen veto, -
vai aikooko hän todella ottaa esiin kaikki aluekiistat, -
se jää nähtäväksi.
Kun amerikkalaiset kaatoivat Saddamin ja Qaddafin, -
he tietysti toivoivat, että maihin tulisi demokratia.
Niin ei tapahtunut.
Irakin kaltaisia maita on vaikea hallita ilman vahvaa hallitsijaa.
Nyt on meneillään USA:n presidentin demokraattinen vaaliprosessi.
Koko peli on tuhlattu joutavuuksiin.
Kuka tahansa voittaakin, todennäköisesti Hillary Clinton, -
hänellä ei ole selvää mandaattia Lähi-idässä.
Hillary Clintonilla oli tilaisuus sanoa amerikkalaisille, -
ettei hän aio johtaa taustalta kuin Obama, vaan puuttua asioihin, -
kun kansalliset edut sitä vaativat.
Sellaista väittelyä ei koskaan ollut.
Jos hän presidenttinä tahtoo puuttua -
Irakin ja Syyrian tapahtumiin, -
häntä saatetaan kritisoida siitä, koska hän ei pyytänyt siihen lupaa, -
eikä siksi saanut äänestäjiltä valtuuksia.
Sodan luonne on muuttunut ja samoin sen voittaminen.
Sota oli ennen selvempää.
Viholliset oli helppo määritellä.
Sotilaiden, panssarivaunujen ja lentokoneiden määrästä ja laadusta -
saattoi ennustaa, kuka voittaisi.
Nyt maailman vahvimmatkaan armeijat eivät välttämättä voita -
pientä puolisotilaallista joukkoa.
Se johtuu siitä, että sota ja sen voittaminen ovat muuttuneet.
Isisiä vastassa on paljon vahvemmat joukot, -
mutta vaikka se voitettaisiin taistelussa, -
ei sitä silti välttämättä ole voitettu.
Sen ideologia ei ole kuollut, -
vaan se voi jatkua yksinäisten susien ja nukkuvien solujen kautta.
Se käyttää erilaisia keinoja ja tuo siviilejä sotarintamaan.
Siksi nykyajan sodat on vaikeampia voittaa ja lopettaa.
Siksi Mosulin taistelu on vain yksi uusi luku -
taistelussa Lähi-idän tulevaisuudesta.
Tohtori Kam, Isis on jo vuosia tehnyt hirmutekoja -
ja ollut kansainvälisen yhteisön haasteena.
Muutama viikko sitten Isisin johtaja Abu Bakr al-Baghdadi julisti: -
"Jos teen väärin, tulkaa kaikki maailman muslimit oikaisemaan se, -
mutta jos uskotte siihen, mitä teen, liittykää joukkoihini!"
Oliko se epätoivon huuto?
Merkitseekö Mosulin taistelu Isisin lopun alkua, -
vai terästyykö se muualla maailmassa?
Hän yrittää elvyttää Isisin hengen.
2016 on ollut sille huono vuosi.
Se on menettänyt alueita, rahaa, taistelijoita ja komentajia.
Se on seurausta Venäjän ja Iranin tulosta Syyrian sotaan.
Sen tilanne on nyt huonompi kuin vuosi sitten.
Mosulin taistelu on ratkaiseva sen tulevaisuuden kannalta.
Sen on valmistauduttava tulevaisuutta varten.
Isis hajoaa Mosulissa, mutta kukistuuko se?
Miten kukistuminen tässä tapauksessa määritellään?
Entä sen jälkeen? Isis ei katoa, vaikka se menettäisi Mosulin.
Siihen liittyy eräs mahdollisuus, josta näkyi alkua viime vuonna.
Jos se häviää Mosulin taistelun, se suuntautuu toisaalle, -
etenkin Eurooppaan -
pysyäkseen hengissä ja jatkaakseen toimintaansa.
Tämä on mielenkiintoinen näkökulma niin itselleni kuin katsojillekin.
Isis on myös ideologia, johon liittyy tulevaisuuden pyrkimyksiä, -
kuten iskuja Eurooppaan ja Yhdysvaltoihin.
Miten suuri vaara se on Mosulin kukistuttua?
Vaara on saman tasoinen kuin viimeiset pari vuotta.
Ranskassa, Belgiassa ja muualla Euroopassa on tehty iskuja.
Joskus katsomme taaksepäin siihen, miten kaikki alkoi ja loppui.
Äärijärjestöt onnistuivat kiihottamaan kannattajiaan -
esimerkiksi Israelissa 12―13 vuotta sitten, -
jolloin tehtiin paljon itsemurhaiskuja busseihin.
Yksi bussi räjähti juuri tämän studion ulkopuolella.
Sitten yhtäkkiä se loppui, vaikka kyllä siihen aikaa meni.
Nyt sellaista vimmaa ei enää ole.
Isis ja al-Qaida ovat onnistuneet herättämään samanlaista kiihkoa -
niin kauan kun ne ovat näyttäneet voitokkailta.
Kun kehitys kääntyy päinvastaiseksi, niiden henki heikkenee.
Tietysti on olemassa yksinäisiä susia, -
jotka eivät tarvitse mitään järjestöä tehdäkseen iskuja.
Kukaan ei kuitenkaan tahdo olla häviävän järjestön puolella.
Isis on jo alkanut kääntyä kohti Eurooppaa.
Toinen kohde on Israel.
Tähän mennessä Isis ei ole keskittynyt Israeliin.
Se on keskittynyt omiin asioihinsa Syyriassa, Irakissa, -
Siinailla ja muualla.
Jos Isis menettää nyt Mosulin alueen Irakissa -
ja osan Syyriaa, -
se saattaa kääntyä kohti Israelia.
On muistettava, miten se kaikki alkoi.
Isis irtautui al-Qaidasta.
Järjestöjen teologinen kiista koski kalifaatin ajoittumista.
Pitäisikö pyrkiä hallitsemaan alueita ja saada siten aikaan "pelastus", -
vai pitäisikö odottaa ja tehdä muita asioita?
On muitakin äärijärjestöjä, jotka ovat Isisin vihollisia.
Ehkä ne nyt ilmaantuvat uudelleen muistuttamaan ideologioistaan.
Isis yrittää varmasti järjestäytyä uudelleen.
Sillä on muitakin alueita, joita se hallitsee jossain määrin.
Kuten sanoin, tämä taistelu ei pääty Mosuliin.
Mitä uskotte tapahtuvan lähitulevaisuudessa?
Tuleeko Mosulin taistelussa sellainen voitto, -
että Isis hiipuu joksikin aikaa niin, -
että se auttaa myös Syyrian taisteluissa, -
vai kiihdyttääkö Isis vain taisteluaan -
muita järjestöjä, ryhmiä ja maita vastaan -
Euroopassa, Yhdysvalloissa ja Israelissa?
Mosulin taistelu on tärkeä siihen osallistuvien tahojen vuoksi.
Halukkaiden koalitio, šiiajoukot, Turkki ja USA ovat tulleet yhteen.
Tämä mielenkiintoinen kokemus voi vaikuttaa Irakin tulevaisuuteen.
Jos niiden välinen koordinointi on mahdollista, -
jonkintasoinen vakaus voidaan ehkä saavuttaa.
Sitten samaa voidaan yrittää Syyriassakin.
Uskon, että siitä tulee vaikeaa, -
koska osapuolten intressit ovat kaukana toisistaan.
Mosulin taistelu saattaa johtaa vain uusiin ongelmiin ja taisteluihin.
Tohtori Kam?
Miten Isis voitetaan?
Mosul ei riitä.
Vapaaehtoisten virta -
Euroopasta ja muslimimaista pitää pysäyttää.
Isisin ja sen kannattajien väliin täytyy lyödä kiila.
Se olisi tärkeämpi voitto kuin Mosul.
Mosulin vapauttamisen lisäksi -
liittouma yrittää katkaista Mosulin ja Raqqan välisen reitin -
ja eristää Raqqan seuraavaa vaihetta varten.
Lisäksi erikoisjoukkojen tiedustelu on vaara al-Baghdadille.
Hänet yritetään eliminoida ennen Yhdysvaltojen vaaleja.
Emme ehtineet keskustella -
Mosulissa taistelevista ulkomaalaisista taistelijoista -
ja heidän viemisestään takaisin kotiin.
Kiitos, tohtori Kam, herra Oren ja tohtori Boms!
Kiitos katsojille, näkemiin ensi viikkoon!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta